《下铁礓岭望秦川晚宿九谷》
宋代·李复

六月登垅如登天，腾夷铁礓须判年。
过险欲涉渭水渡，快眼喜见秦州川。
溪塍青身下白鹭，驿亭秀木含疏烟。
投鞭清盥且展簟，明日去酌北流泉。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。